Валери Иванов
Рапорт

chitanka.info

Уважаема Нова Любов,

нямам сили да кажа — последна,

аз съм чепатият Валери Иванов —

твоя вещ — много вехта и ценна…

Аз съм малката вещица зла,

гдето мъжки одежди открадна

от проклетата своя съдба —

травеститно перверзна и гадна.

През зъби казах всичко дотук.

Не е време за смугла тирада.

Сам съм — между листа и тук.

Всичко друго, любима, отпада!

Изневяра?

Къде и кога?!!

Да вярвам ли в сълзи наяве…

Вярвам само на свестна жена.

На безчестни — не вярвам!

Наздраве!

Нека джин евтин пия в луда забрава!

Нека дупча с тютюн скъп своя дроб!

Рапортувам:

„При тебе оставам!“…

Изкопай ми безупречен гроб!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.